stanford-oval/wikipedia huggingface dataset:
שלמה זיידר
ביוגרפיה

שלמה זיידר נולד בשנת 1933 בעיירה בוחוש בחבל מולדובה שברומניה.
היה פעיל כשחמטאי עוד מילדותו. בחודש ינואר 1951, בגיל 17, עלה יחד עם משפחתו לישראל, ושהה במשך שנה בקיבוץ מענית, תקופה שהתבררה כמכריעה בעיצוב השקפת עולמו הפוליטית, החברתית, והתרבותית. לאחר תקופה זו התגייס לנח"ל, אך כעבור שנה עבר לחיל השריון, והגיע לתפקיד של סמל מחלקה בכיר בחרמ"ש, תפקיד בו לחם בשלוש מלחמות כמילואימניק. בדצמבר 1962 התחתן עם ורה. לזוג נולדו שלושה בנים.
בהיותו בן 40 לקה בליבו לראשונה. חיבתו לשחמט, שהחלה עוד בילדותו ברומניה, וליוותה אותו גם לאורך כל שנותיו בארץ, תפסה תאוצה בתקופה זו. מאז ועד מותו הקדיש את כל זמנו לעיסוק בשחמט. הוא התייחס לתחום חיבור בעיות השחמט כאל אמנות, והשקיע בה ממרצו בלהט ובדבקות.
הוא היה לישראלי הראשון שזוכה (בשנת 1985) בתואר אמן בינלאומי בחיבור בעיות שחמט (International Master for Chess Compositions) מטעם FIDE, התאחדות השחמט הבינלאומית. כן החזיק בתואר שופט בינלאומי בתחרויות חיבור בעיות שחמט (International Judge for Chess Compositions) החל משנת 1978. במהלך חייו חיבר כ-650 בעיות שחמט, רובן זכו בפרסים ובציונים לשבח.
מחלת הלב שבה לקה בגיל 40 המשיכה ללוות אותו ב-18 השנים האחרונות לחייו. בשנת 1991 סבל מהתקף לב נוסף ונפטר.
לקריאה נוספת

Theodor Tauber, As In All Arts, Selected Chess Problems Of Shlomo Seider, (Editions Feenschach - phénix), Ellinghoven, 1996.
פרנק אופנהיימר

| --- | --- |

 לידה:  14 באוגוסט 1912 ארצות הברית ניו יורק, ארצות הברית
 פטירה:  3 בפברואר 1985 (בגיל 72) ארצות הברית סאוסליטו, קליפורניה, ארצות הברית
 שם לידה:  פרנק פרידמן אופנהיימר
 ענף מדעי:  פיזיקת חלקיקים
 מקום לימודים:  אוניברסיטת ג'ונס הופקינס המכון הטכנולוגי של קליפורניה
 מוסדות:  יוניברסיטי קולג' לונדון 
 פרסים והוקרה:  מדליית ארסטד (1984)  עמית החברה הפיזיקלית האמריקאית  מדליית רוברט א. מיליקן (1973)  מלגת גוגנהיים (1965) 
 מספר צאצאים:  3
 
פרנק פרידמן אופנהיימר (באנגלית: Frank Friedman Oppenheimer;‏ 14 באוגוסט 1912 – 3 בפברואר 1985) היה פיזיקאי יהודי-אמריקאי ומייסד האקספלורטוריום (אנ'), מוזיאון למדע בסן פרנסיסקו. אחיו הצעיר של רוברט אופנהיימר, אבי פצצת הביקוע הגרעיני.
אופנהיימר ערך מחקר על היבטים של פיזיקה גרעינית בתקופת פרויקט מנהטן ותרם רבות לתחום העשרת האורניום. לאחר מלחמת העולם השנייה ספג אופנהיימר ביקורת בשל היותו חבר לשעבר במפלגה הקומוניסטית של ארצות הברית, מה שגרם לו להתפטר מתפקידו כפרופסור באוניברסיטת מינסוטה. אופנהיימר היה יעד למקארתיזם, הוכנס לרשימה השחורה ונמנע מלכהן בכל תפקיד בהוראת פיזיקה בארצות הברית עד 1957, אז הורשה ללמד מדעים בבית ספר תיכון בקולורדו. ב-1969 ייסד אופנהיימר את האקספלורטוריום בסן פרנסיסקו והוא שימש כמנהלו הראשון עד למותו ב-1985.
הערות שוליים

↑  פרנק אופנהיימר, באתר האקספלורטוריום
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987009748049905171  BIBSYS: 90660147  GND: 14062872X  ISNI: 0000 0000 7695 3116  LCCN: n2008083161  SNAC: w67x727x  ULAN: 500205966  VIAF: 73335056   WorldCat (עם VIAF): 73335056
C-3PO

| --- | --- |

קלוז אפ על פניו של C-3PO
 שם סרט:  מלחמת הכוכבים
 תוכנית טלוויזיה:  מלחמת הכוכבים: מלחמת המשובטים
 הופעה ראשונה:  מלחמת הכוכבים - פרק 4: תקווה חדשה
 יוצרים:  אנאקין סקייווקר 
 גילום הדמות:  אנתוני דניאלס
 דיבוב:  אנתוני דניאלס, טום קיין, רוס קינג, קית' פרגוסון
 מידע
 כינויים:  3PO (טרי-פי-או)
 תאריך לידה:  BBY 112
 גזע:  אנדרואיד (דרואיד פרוטוקול)
 מקצוע:  מתורגמן
 שיוך:  משפחת סקייווקר, משפחת לארס, פדרציית הסחר, ברית המורדים, משלחת ה-2000, הקונפדרציה, כפר העץ הבהיר, הפדרציה הגלקטית של בריתות החינם, הרפובליקה החדשה, חברת סטאר טורס, כ-400 בעלים שונים
 דמויות קשורות
 משפחה:  אנאקין סקייווקר ("אב", בנה את 3PO מחדש) ליאה ולוק (בעלים נוספים)
 חברים:  R2-D2, אנאקין סקייווקר, פאדמה אמידאלה, אובי ואן קנובי, ג'דיי, לוק, ליאה, צ'ובאקה, האן סולו, BB-8, פין (מלחמת הכוכבים), ריי (מלחמת הכוכבים), פו
 אויבים:  סית', דארת' סידיוס, הרוזן דוקו, האימפריה הגלקטית ועוד
 
C-3PO, או בקיצור 3PO (בתעתיק: סי-טרי-פי-או וטרי-פי-או; נבנה בשנת BBY 112 ופורק בין ABY 37 ל-ABY 138) הוא דמות בדיונית של אנדרואיד המככבת בזיכיון "מלחמת הכוכבים". בסרטים גולם על ידי אנתוני דניאלס. C-3PO הוא מהדמויות היחידות שהופיעו בכל תשעת סרטי מלחמת הכוכבים ובסרט האנתולוגיה "רוג אחד". C-3PO עבר ליותר מ-40 בעלים שונים, כשהידועים מביניהם הם משפחת סקייווקר.
תפקידו בסרט > אימת הפנטום

בסרט מלחמת הכוכבים - פרק 1: אימת הפנטום, מתרחשת הופעתו הראשונה של C-3PO מבחינה כרונולגית. C-3PO נמצא הרוס ברחובות מוס אספה בטטואין, אך נמצא על ידי העבד אנאקין סקייווקר. אנאקין בנה מחדש את C-3PO, אך לא היה ברשותו כיסוי מוזהב לכן בנה את C-3PO בצורתו השלדית. אנאקין אירח בבקתת משפחת סקייווקר את  מאסטר הג'דיי קווי-גון ג'ין, מלכת נאבו פאדמה אמידאלה, ג'אר ג'אר בינקס וחברו הטוב ביותר של C-3PO -‏ R2-D2. הדרואיד צפה בניצחונו של אנאקין במרוץ הפודים (ובעקבות כך, יציאתו מעבדות), אך נשאר בטטואין עם שמי סקייווקר כשאנאקין עוזב לנאבו. בשנת BBY 30, שמי מכסה את C-3PO בציפוי כסוף, ובשנת BBY 27 עבר לשרת את משפחת לארס, וזאת לאור העובדה ששמי התחתנה עם קליאג לארס.
תפקידו בסרט > מתקפת המשובטים

בשנת BBY 22 אירעו אירועי מתקפת המשובטים. זמן מה לאחר חטיפתה של שמי על ידי אנשי חול, אנאקין (כעת פדוואן) וסנאטור פאדמה אמידאלה הגיעו לטטואין. אנאקין הגיע כדי לחפש אחר אימו, אותה מצא מתה בכפר אנשי החול, ובעקבות כך ירש את חוות הלחות של משפחת לארס. C-3PO היה נוכח בהלוויה של שמי, שנקטעה כש-R2-D2 ניסה להעביר מסר דחוף לאנאקין, ואת המסר C-3PO תרגם. לאחר ההלוויה, אנאקין ופאדמה מתכוננים לטוס לג'נוסיס כדי להציל את אובי ואן קנובי, ובנו של קליג  - אואן - נותן לאנאקין את C-3PO.
בקרב על ג'נוסיס, R2-D2 ו-C-3PO נשארו על סיפון ספינת החלל המלכותית של פאדמה. R2-D2 יצא לשדה הקרב, ו-C-3PO יצא אחריו. השניים הגיעו למפעל ייצור דרואידי קרב, בו פאדמה אנאקין נלחמו בג'נוסיאנים. R2-D2 הגן על פאדמה, ואילו C-3PO נפל על גבי פלטפורמת ייצור, וכך ראשו נחת על גוף של דרואיד קרב מסדרה B1 וגופו צורף לראש של דרואיד קרב מאותו הייצור. שני הגלגולים של C-3PO יצאו לשדה הקרב. בשם קונפדרציית המערכות העצמאיות, דרואידי הקרב החלו לתקוף את הג'דיי. ראש דרואיד הקרב המחובר לגופו של C-3PO גילה כי אינו מסוגל להילחם, ואילו ראשו של C-3PO התנצל בפני הג'דיי אותם תקף. עם זאת, שניהם החלו לסבול מבעיות תכנות; לאחר שאחד אבירי הג'דיי ערף את ראשו של C-3PO ,C-3PO החל לגדף את אבירי הג'דיי האחרים וגופו של דרואיד הקרב עדיין ירה על הג'דיי. קיט פיסטו נטרל את האיום של דרואיד הקרב בעל גופו של 3PO על ידי שימוש ב"כוח". R2-D2 עשה שימוש במסור חשמלי כדי לנתק סופית את ראשו של C-3PO, ומחבר את הגוף לראש. אחרי סיוע מצד מאסטר יודה וצבא המשובטים, הקרב נגמר ו-C-3PO מתייחס לאירועים הללו כחלום מוזר. זמן מה לאחר הקרב, R2-D2 ו-3PO הם העדים היחידים לחתונתם הסודית של אנאקין סקייווקר ופאדמה אמידאלה.
תפקידו בסרט > נקמת הסית'

בסרט מלחמת הכוכבים - פרק 3: נקמת הסית', נראה כי C-3PO מודע להריונה של פאדמה, ולפגישות הסודיות בינה לבין בייל אורגנה ומון מות'מה. אחרי חזרתו של אנאקין  אחרי טבח הג'דיי, R2-D2 ו-C-3PO מסיקים כי המעשה האחרון היה תוצר של לחץ נפשי. C-3PO עד לנפילתו הסופית של אנאקין לצד האפל של הכוח (וזאת לאחר שפאדמה, C-3PO, R2-D2 ואובי-ואן טסים למוסטאפר ואנאקין חונק את פאדמה). לאחר שפאדמה נעשית מחוסרת הכרה, C-3PO ו-R2-D2 טסים עמה למקום ששמו לא הוזכר, ומשאירים את אובי-ואן קנובי להילחם באנאקין - אשר אימץ את זהות הסית' החדשה שלו, דארת' ויידר.  פאדמה מולידה את לוק וליאה ומתה בלידה. זמן מה לאחר מכן, C-3PO ו-R2-D2 מגיעים לרשותו של בייל אורגנה, אשר מוחק את זיכרונו של C-3PO ומעביר אותו ואת R2-D2 לידי הקפטן הנאמן שלו, ניאטיליס.
תפקידו בסרט > תקווה חדשה

הופעתו הראשונה ביקום מלחמת הכוכבים התרחשה בסרט זה. C-3PO ו-R2-D2 נמצאים כעת בבעלותו של קפטן ניאטיליס על סיפון ספינתה של ליאה אורגנה, ולאחר שדארת' ויידר מתקיף את החללית של ליאה, היא שולחת את השניים להעביר מסר לאובי-ואן קנובי. השניים מגיעים לטטואין, שם הם נתפסים על ידי הג'אוות  ומוצעים למכירה. C-3PO ו-R2-D2 לבסוף נמכרים לאוון לארס, ובסוף מגיעים לידיו של לוק סקייווקר. R2-D2 ו-C-3PO בורחים מלוק, המותקף על ידי אנשי חול. עם זאת, אובי-ואן מציל את לוק, ומקבל מסר מליאה המודיע על קיומו של כוכב המוות. בסרט זה, היחסים בין C-3PO ל-R2-D2 מוצגים בהרחבה; C-3PO מתרגם את הדיבור הבינארי של R2-D2 ולהפך, וכש-R2-D2 נפגע בקרב של יאבין, C-3PO מציע לתרום את חלקיו כדי לתקן אותו. בסרט זה, נראה כי C-3PO מנוגד לשלושת חוקי הרובוטיקה של אייזק אסימוב.
תפקידו בסרט > האימפריה מכה שנית

באירועי האימפריה מכה שנית, C-3PO הוא זה שמודיע לברית המורדים כי האימפריה הגלקטית איתרה אותם. C-3PO בורח עם האן סולו, צ'ובאקה וליאה במילניום פלקון, בעוד R2-D2 ולוק נוסעים לדגובה לפגוש את מאסטר יודה. C-3PO וסולו נעשים קרובים יותר, ולאחר המרדף בשדה האסטרואידים, המילניום פלקון וצוותה מגיעים לעיר העננים. בעוד הוא חוקר חדר בעיר העננים, C-3PO נורה על ידי חייל סער ומפורק. בחיפוש אחריו, צ'ובאקה מוצא את חלקיו המבותרים של C-3PO במכל מיחזור. כאשר דארת' ויידר מגלה את נוכחותם של ברית המורדים, צ'ובאקה נכלא עם חלקיו של C-3PO, ואף בונה אותו בצורה גרועה ביותר. בעזרתו של לאנדו, ברית המורדים הצליחה להימלט, בלי האן סולו הקפוא בפחמן, שנלקח על ידי בובה פט. לאחר חזרתו, R2-D2 מתקן את C-3PO באופן מלא.
תפקידו בסרט > שובו של הג'דיי

כשנה לאחר הבריחה מעיר העננים, לוק פקד על C-3PO ו-R2-D2 להעביר מסר ממנו לג'אבה ההאט, אליו האן סולו הקפוא הועבר. למעשה, לוק מסר את הדרואידים לג'אבה כדי לזכות במעין אישור כניסה, וכך יצא ש-C-3PO שימש כמתורגמן החדש של ג'אבה (בניגוד ל-R2D2, אשר נעשה לשולחן משקאות). C-3PO תרגם עבור צייד הראשים באוש - ליאה בתחפושת - אשר מסר את צ'ובאקה לג'אבה. העניינים הסתבכו כאשר באוש דרש 50,000 מטבעות תרומת צ'ובאקה ואיים להשתמש בנפץ תרמי, ג'אבה חבט ב-C-3PO ופירק אותו. לאחר שג'אבה גילה כי באוש הוא ליאה, לוק סקייווקר חדר לארמון של ג'אבה והרג את הראנקור שלו. כוחותיו של ג'אבה גברו על לוק, צ'ובאקה והאן סולו המופשר, אשר נשלחו כארוחה לסארלאק. בעוד ליאה משמשת כשפחה של ג'אבה, לוק גובר על השומרים, ובובה פט נהרג. ליאה משתחררת וחונקת את ג'אבה, בעוד דוברת המפרש שלו נשרפת והמורדים נמלטים מהמקום.
C-3PO ליווה את כוח הפלישה שבא לאנדור כדי להרוס את מחולל המגן של כוכב המוות השני. הוא, R2-D2, לוק, האן וצ'ובאקה נתפסו על ידי האיווקים, אשר חשבו כי C-3PO הוא אל בשם "המוזהב". על אף שתכנותו של C-3PO נוגד להתחזות לאלוהות, הוא נעשה אורח כבוד בסעודה שהתרחשה בכפר העץ הבהיר. חבריו הובאו לכפר העץ הבהיר כאסירים, ונועדו להיות ארוחה לאיווקים. למרות חוסר רצונו, לוק שכנע את C-3PO להשתתף במשתה, אך רק בתנאי שחבריו ישוחררו, מה שאכן קרה. לוק גורם ל-C-3PO לרחף באמצעות ה"כוח" כדי להפגין את "כוחות הקסם" של C-3PO, אשר סיפר את קורות מלחמת האזרחים הגלקטית לאיווקים. בעקבות כך, האיווקים סייעו למורדים בקרב על אנדור, מה שאיפשר להאן ולליאה להרוס את מחולל המגן. בקרב על כוכב המוות השני C-3PO לא מופיע רבות, אך היה נוכח בחגיגות שהתרחשו אחריו.
תפקידו בסרט > עלייתו של סקייווקר

בסרט זה, הוא נותן לריי, פו ופין את הרשות לתכנת אותו מחדש על מנת לקרוא את הכתובת בשפת הסית', אפילו שדבר זה גורם לו לשכוח מי הוא. בהמשך, R2-D2 מחזיר לו את זכרונו ומספר לו מה קרה בזמן שהוא לא היה עצמו.
הופעות במדיות אחרות > סדרות אנימציה וטלוויזיה

C-3PO הופיע בסדרות המוקדמות על הטרילוגיה המקורית של מלחמת הכוכבים, ביניהן "ספיישל לחג של מלחמת הכוכבים".
C-3PO הופיע גם בסדרת 2008 של מלחמת הכוכבים: מלחמת המשובטים. בתחילת העונה הוא נעשה למתורגמן של פאדמה אמידאלה, מקבל ממנה את הציפוי המוזהב שלו, ואף נחטף יחד איתה לספינת הדגל של גנרל גרייווס. פרט לכך, הוא הופיע רבות בסדרה.
C-3PO כיכב גם בסדרות אחרות כגון: שני פרקים של "רחוב סומסום" האמריקאי, שבין היתר הוא וR2D2 הראו לציפורת איך רובוטים מפגינים רגשות, וב"חבובות" שבו התארחו הוא,צ'ובאקה, מארק המיל (בתפקיד כפול של לוק סקייווקר ושלו עצמו, כשהוא הוצג כדודנו של לוק) וR2D2.
C-3PO הוזכר גם בסדרה "המפץ הגדול" בפרק העשרים ואחד לעונה השנייה, בזמן משחק "נחש מי" בין ראג'ש קוטרפאלי ללאונרד הופסטטר, כשלבסוף השניים מסכמים ש-C-3PO "נראה קצת כמו שלדון נוצץ".
C-3PO קיבל כוכב בשדרת הכוכבים של הוליווד על תרומתו לקולנוע.
הופעות במדיות אחרות > משחקי וידאו

היות שהוא אחת מין הדמויות הראשיות בסדרת הסרטים, C-3PO הופיע ברבים ממשחקי מלחמת הכוכבים: לגו מלחמת הכוכבים, Star Wars: The Force Unleashed, Angry Birds Star Wars, אנגרי בירדס מלחמת הכוכבים 2 ועוד.
הופעות במדיות אחרות > סרטים

C-3PO כיכב בתפקיד אורח בסרט "ראלף שובר את האינטרנט" כשהוא אומר לנסיכות דיסני שהן צריכות להיות מוכנות עוד חמש דקות לשאלון "איזו נסיכת דיסני היא תהיה החברה הכי טובה שלך" הבא.
אפיון הדמות

C-3PO הוא דרואיד פרוטוקול הבקיא במיליוני שפות, ניבים ודרכי תקשורת. תפקידו העיקרי הוא לשמש כמתורגמן, וכן לסייע בתקשורת עם רובוט אסטרומך, כגון R2D2.
מבחינת אופיו הוא פחדן, דאגן, ציני, פסימי ונוירוטי. זו כנראה גם תוצאה של היותו חסר אונים ומשולל כל יכולת להגן על עצמו. בסרטים הוא מופיע לא פעם כשחלקים מגופו התפרקו בנסיבות שונות, לרוב אלימות.
הערותיו הציניות והסרקסטיות, כמו גם נטייתו להתפרק, הפכו אותו לאתנחתא קומית עיקרית בסרטי מלחמת הכוכבים. המשפט המזוהה עימו הוא "יש לי הרגשה רעה לגבי זה".
פרס הקולנוע הדוקומנטרי הישראלי

| --- | --- |
 תיאור:  פרס עבור יצירה קולנועית תיעודית מצטיינת
 מדינה:  ישראל ישראל
 הגוף המעניק:  הפורום הדוקומנטרי בישראל
 תקופת הפרס:  2006–הווה (כ־19 שנים)
 https://www.fdoc.org.il/competition/
 
פרס הקולנוע הדוקומנטרי הישראלי הוא פרס הניתן מדי שנה על ידי הפורום הדוקומנטרי בישראל עבור יצירה קולנועית מצטיינת בתחום התיעודי. בטקס השנתי, המתקיים מאז שנת 2006, הטקס הרשאון התקיים ב-8 במאי בתיאטרון היהלום ברמת גן, ושודר בערוץ עשר.
התחרות מתקיימת בשני שלבים, כאשר בשלב הראשון נבחרות בכל קטגוריה חמש יצירות המתמודדות על הפרס על ידי קבוצה של לקטורים מתנדבים, המתחלפים מדי שנה ובשלב השני מצביעים חברי הפורום כולם המורכב בעיקר מחברי הקהילה התיעודית בישראל.מחולקים פרסים בסך מאות אלפי שקלים לזוכים ולזוכות בקטגוריות השונות.
קטגוריות התחרות > קטגוריות ראשיות

סרט תיעודי באורך מלא | סרט תיעודי בן 65 דקות ומעלה
סרט תיעודי | סרט תיעודי בן 40–65 דקות
סרט ביכורים | סרטו הראשון או השני של יוצר/ת, שלא נעשתה במסגרת לימודית
סדרה תיעודית | המורכבת ממס' פרקים בעלי נושא משותף, שאורכם המצטבר מעל 48 דקות
תיעודי קצר | פרויקט תיעודי באורך עד 40 דקות
סרט סטודנטים | סרט גמר תיעודי באחד ממוסדות לימוד הקולנוע המוכרים בישראל
סדרת רשת | שאורך כל פרק לא עולה על 20 דקות
קטגוריות התחרות > קטגוריות מקצועיות

עריכה
צילום
תחקיר
מוזיקה מקורית
עיצוב פס-קול
עיצוב ויזואלי
פרס על מפעל חיים
הפרסים בקטגוריות הראשיות

| שנה | תיעודי מעל 65 ד' | תיעודי עד 65 ד' | ביכורים | סדרה תיעודית | תיעודי קצר | סרט סטודנטים | סדרת רשת | מפעל חיים |
| --- | --- | --- | --- | --- | --- | --- | --- | --- |
| 2024 | "מוות באום אל חיראן" | "קו המים" | "הדונם של סבתא" | "בלב התביעה" | "אי/מהות" | "הדולה של העולם הבא" | "חוות החופש" | לוי זיני |
| 2023 | "1341 פריימים מהמצלמה של מיכה בר-עם" | "למקרה שאת עדיין בסביבה" | "שלושתנו" | "טבריה – מתחת לקו האדום" | "אני רואה אותך" | "שמעי קלמי" | "הטרמפיסטים" 6 | דני סיטון |
| 2022 | "אני לא" | "סבוטאז'" | "בת האמן" | "מחברות שחורות" | "זויה צ'רקסקי חיים סובייטים" | "מותו של לוויתן" | "ארון הקודש" | נילי טל |
| 2021 | "שפאר בדרך להוליווד" | "לילות קיץ" | "פישטייל" | "המדריך לג'נטריפיקציה" | "המשימה: חברון" | "יאנה" | --- | שולה שפיגל |
| 2020 | "מראה" | "אנדרגאונד בלט" | "מלחמתה של רעיה סיניצינה" | "לבנון (גבולות הדם)" | ""Mini DV | "בדילוגים קלים" | --- | יגאל בורשטיין |
| 2019 | "לאה צמל, עורכת דין" | "זונה כמוני | "אליפלט, דוד שלי גיבור" | "העברים" | ""UPLOAD | "תמונת ניצחון" | --- | עדה אושפיז |
| 2018 | "אחרייך وراءك" | "המרפא הפצוע" | "פרא" | "זכות הצעקה – פרקים במחאה ישראלית" | --- | "קו 881" | "מעשה בחמישה משוררים" | אבי מוגרבי |
| 2017 | "סאלח, פה זה ארץ ישראל" | "ילדי הצללים" | "אגורות" | "חנוך לוין: חיים שכדוגמתם לא ראינו מעולם" | --- | "האי" | --- | אלון גרבוז |
| 2016 | "פרינסס שואו" | "מוות בבאר שבע" | "החולמים מבבילון" | "מגש הכסף" | --- | "בית האילמת" | --- | נעמי בן נתן שחורי |
| 2015 | "שיח לוחמים: הסלילים הגנוזים", "עד קצה הזריחה" | "שבעה ימים בסנט פטרסבורג" | "היה היה מלך" | "העברים" | --- | "בניין אחד וארבעים אנשים רוקדים" | --- | רם לוי |
| 2014 |  |  |  |  |  |  |  | מיכה שגריר |
| 2013 |  | "עם המורדים בסוריה" |  |  |  |  |  |  |
| 2012 | "שלטון החוק (סרט)" | "7 הסלילים של יונה וולך " | "ספורים" | "הקיבוץ" | "בת הרב" |  |  |  |
| 2011 | "הדירה" | "התליין" | "הצלמניה" | "העם הנבחר/ הצבר" |  | "קצוות" |  |  |
| 2010 | "שתיקת הארכיון" | "שומרוני בודד" | "גם כשעיני פקוחות" | "בדרך הביתה" |  |  |  | אורי גולדשטיין |
| 2009 | "שיטת השקשוקה" | "האגדה על ניקולאי וחוק השבות" | "שהידה" | "לונדון פינת בן יהודה " |  |  |  |  |
| 2008 | "ילדי השמש" | "לראות אם אני מחייכת" | "סטפן בראון" |  |  |  |  |  |
| 2007 | "מלון 9 כוכבים" | "החוג לקולנוע" | "בחברתו של חתול מת" |  |  |  |  |  |
| 2006 | "מים סוערים" |  |  |  | "ארץ המתנחלים" |  |  |  |
הערות שוליים

↑  תמרה שרייבר, ‏החזית התיעודית, באתר גלובס, 8 במאי 2006
↑  אבנר שפירא, טקס פרסי הקולנוע התיעודי ישודר בערוץ 10, באתר הארץ, 27 באפריל 2006
↑  שגיא בן נון‏, פרסי הפורום הדוקומנטרי: "מוות באום אל חיראן" ו"קו המים" הם סרטי השנה, באתר וואלה, 20 בדצמבר 2024
↑  נירית אנדרמן, "מחברות שחורות" ו"אני לא" זכו בפרסים החשובים של הפורום הדוקומנטרי בישראל, באתר הארץ, 13 בדצמבר 2022
↑  נירית אנדרמן, הסרט "מראה" זכה בפרס הגדול בתחרות פרסי הדוקו הישראלי, באתר הארץ, 24 בדצמבר 2020
↑  איתי שטרן, "לאה צמל: עורכת דין" זכה בפרס הגדול של הפורום הדוקומנטרי בישראל, באתר הארץ, 20 בנובמבר 2019
↑  נירית אנדרמן, "אחרייך وراءك" זכה בפרס הסרט הטוב בטקס פרסי הקולנוע הדוקומנטרי, באתר הארץ, 28 בנובמבר 2018
↑  נירית אנדרמן, "סאלח, פה זה ארץ ישראל" זכה בפרס הסרט הטוב בתחרות הקולנוע הדוקומנטרי, באתר הארץ, 1 בנובמבר 2017
↑  נירית אנדרמן, "פרינסס שואו" - הזוכה הגדול בטקס פרסי פורום היוצרים הדוקומנטרים, באתר הארץ, 9 בנובמבר 2016
↑  איתי שטרן, "שיח לוחמים: הסלילים הגנוזים" ו"עד קצה הזריחה" זכו בפרס הסרט התיעודי של פורום היוצרים הדוקומנטריים, באתר הארץ, 11 בנובמבר 2015
↑  נירית אנדרמן, פרס מפעל חיים לבמאי והמפיק מיכה שגריר, באתר הארץ, 3 בדצמבר 2014
↑  מערכת ערוץ התרבות, ‏סרטם של איתי אנגל ואמיר תיבון זכה בפרס הקולנוע הדוקומנטרי, באתר ‏מאקו‏, 7 בנובמבר 2013
↑  נירית אנדרמן, "שלטון החוק" - הזוכה הגדול בתחרות הקולנוע הדוקומנטרי הישראלי, באתר הארץ, 3 בדצמבר 2012
↑  נירית אנדרמן, "הדירה" קטף 3 פרסים בטקס פרסי הקולנוע הדוקומנטרי, באתר הארץ, 17 בנובמבר 2011
↑  עכבר העיר, "שתיקת הארכיון" הוא הסרט הדוקומנטרי הטוב ביותר, באתר הארץ, 2 בדצמבר 2010
↑  דנה שוופי, הדוקומנטרי הטוב ביותר: שיטת השקשוקה, באתר הארץ, 4 בספטמבר 2009
↑  נירית אנדרמן, שבעה פרסים לילדי השמש, באתר הארץ, 3 באוגוסט 2008
↑  מרב יודילוביץ', "מלון 9 כוכבים" זכה בפרס הסרט, הבמאי והצלם, באתר ynet, 19 ביוני 2007
↑  אבנר שפירא, שלושה פרסים ל"ארץ המתנחלים" של חיים יבין בטקס הקולנוע הדוקומנטרי, באתר הארץ, 9 במאי 2006
שרי מקובר-בליקוב

| --- | --- |

שרי מקובר
 לידה:  בני ברק
 מדינה:  ישראל ישראל
 מעסיק:  ידיעות אחרונות, מעריב 
 מספר צאצאים:  4 
 קישורים חיצוניים
 טוויטר (X):  smakover
 
שרי מקובר בליקוב היא עיתונאית ישראלית.
ביוגרפיה

נולדה בבני ברק למשפחה חרדית מחסידות אלכסנדר. היא נינתו של מייסד בני ברק יצחק גרשטנקורן. אמהּ סופרת ומשוררת, ואביה הרב יהודה מקובר מראשי ישיבת אלכסנדר. התחנכה בחברה החרדית אך בגיל צעיר חזרה בשאלה ועברה לעולם החילוני.
כתבותיה ב"מעריב" הופיעו במוסף "סופשבוע" ובמוסף לשבת. בנוסף, הייתה אחראית על פרויקט "הכי טובים ברפואה" שהתפרסם מדי שנה בחג הפסח והציג את עשרת הרופאים הנבחרים בכל הקטגוריות הרפואיות.
בנובמבר 2013 עברה ל"ידיעות אחרונות" ככתבת המוסף "7 ימים". בינואר 2021 חזרה לכתיבה במוסף מעריב.
כותבת גם באתר "העין השביעית", מגישה תוכניות טלוויזיה ומרצה בנושאי תקשורת.
יצרה עם אורה מימון-פילבסקי את הסרט "בת מלך" שהוקרן בערוץ הראשון, בפסטיבל הקולנוע היהודי בארצות הברית ובקנדה ובסינמטקים בישראל. זהו סרט דוקומנטרי העוסק בחיים ובשאיפות של האישה החרדית בת זמננו, באמצעות תיעוד אינטימי של ארבע נשים חרדיות ובני משפחתן.
נשואה לאיתיאל, טייס מסוקים וסא"ל (מיל') ואם לארבעה. מתגוררת ביהוד-מונוסון.
דרור מורה

| --- | --- |

דרור מורה, 2012
 לידה:  4 בנובמבר 1961 (בן 63) ירושלים 
 מדינה:  ישראל 
 מקום לימודים:  אוניברסיטת תל אביב 
 פרופיל ב-IMDb
 
דרור מורה (נולד ב-4 בנובמבר 1961) הוא במאי, צלם ומפיק קולנוע וטלוויזיה ישראלי. סרטו התיעודי שומרי הסף מביא ראיונות עם שישה מראשי השב"כ, בו הם מספרים על אופן פעולתו ומביעים את דעתם על הסכסוך הישראלי-פלסטיני. הסרט נכלל בין חמשת המועמדים הסופיים לפרס האוסקר בקטגוריית הסרט התיעודי.
קורות חיים

נולד בירושלים בשם דרור מועלם. הוא בוגר החוג לקולנוע וטלוויזיה באוניברסיטת תל אביב. החל את דרכו כצלם קולנוע וטלוויזיה. החל מראשית העשור הראשון של המאה ה-21 החל לביים ולהפיק סרטי תעודה.
פילמוגרפיה > יוצר, מפיק ובמאי סרטים

| שנה | סרט | נושא וסוגה | יוצר | מפיק | במאי | שחקנים ראשיים |
| --- | --- | --- | --- | --- | --- | --- |
| 2024 | דגן: המלחמה האחרונה | סדרת טלוויזיה תיעודית אודות חייו והשקפותיו של מאיר דגן | דרור מורה | דרור מורה | דרור מורה | מאיר דגן |
| 2022 | מסדרנות הכוח | בחינה מעמיקה של האופן שבו מנהיגים אמריקאים הגיבו במספר מקרים לדיווחים על רצח עם ופשעים נגד האנושות | דרור מורה | דרור מורה ואחרים | דרור מורה | הנרי קיסינג׳ר, ג׳ים בייקר, מדליין אולברייט, הילרי קלינטון, קולין פאוול, אנתוני בלינקן |
| 2019 | הגורם האנושי | סרט תיעודי, סיפור המשא ומתן בין ישראל למדינות ערב מנקודת המבט של המתווכים האמריקאים | דרור מורה | דרור מורה | דרור מורה | מרטין אינדיק, דניס רוס, גמאל חלאל (אנ), אהרון מילר (אנ), דן קרצר, רוברט מאלי (אנ) |
| 2012 | שומרי הסף | סרט תיעודי על השב"כ והסכסוך הישראלי-פלסטיני | דרור מורה | דרור מורה | דרור מורה | אברהם שלום, יעקב פרי, כרמי גילון, עמי אילון, אבי דיכטר, יובל דיסקין |
| 2011 | אודם | סרט קולנוע עלילתי | יהונתן סגל | יהונתן סגל, גיא אלון, יוליה שיפטר, דרור מורה | יהונתן סגל | קלרה ח'ורי, נטלי עטיה, מורן רוזנבלט, זיו וינר |
| 2010 | מיומנה | סרט תיעודי אודות ניסיון להקת מיומנה לפרוץ לניו יורק, הוקרן בערוץ 8 |  |  | דרור מורה |  |
| 2009 | הסמויים | מיני סדרה תיעודית בנושא פשע, הוקרנה בערוץ 10 | דרור מורה | דרור מורה | דרור מורה |  |
| 2007 | שרון | סרט תיעודי אודות אריאל שרון, שהוקרן בערוץ 10, השתתף בפסטיבל ברלין | דרור מורה | ליאורה לנדאו, עומר טיוי | דרור מורה |  |
| 2002 | פרויקט קיסריה | סרט תיעודי על חנה סנש | דרור מורה |  |  | ורוניקה ניקול |
פילמוגרפיה > צלם קולנוע

| שנה | סרט | מפיק | במאי |
| --- | --- | --- | --- |
| 2002 | בית"ר פרובנס | אורי סבג, עינת ביקל | אורי ענבר |
| 2001 | כיכר החלומות | אמיר הראל, חיים מנור | בני תורתי |
| 1999 | קשר עיר | דוד מנדיל, יהונתן סגל, אייל שיראי, מיכאל תפוח | יהונתן סגל |
| 1996 | בית שאן סרט מלחמה | אבי ארמוזה, גבי רוזנברג | רינו צרור, דורון צברי |
| 1995 | ב-72' לא הייתה מלחמה | יינית קריינר | דוד קריינר |
פילמוגרפיה > צלם טלוויזיה

| שנה | שם סדרה/תוכנית/סרט | ערוץ | נושא | מפיק | במאי |
| --- | --- | --- | --- | --- | --- |
| 2002 | אססינו |  | סרט תיעודי אודות 3,000 היהודים שנעלמו במשטר הצבאי בארגנטינה | דני סיטון | נורית קידר |
| 2001 | מלך הרייטינג | HOT | סרט תיעודי העוקב אחרי דודו טופז בין השנים 2000-1995 | מרק רוזנבאום, דוד דרעי | דורון צברי |
| 1998 | הפוך | ערוץ 2 | סדרה קומית | יונתן ארוך, דקלה ברקאי | שמואל חיימוביץ', אריק רוטשטיין |
| 1996 | החצי השני | ערוץ 2 | סרט טלוויזיה | רינה מיטרני | אורי ענבר |
| 1994 | האח של דריקס |  | סרט טלוויזיה (50 דקות) |  | אורי ענבר, דורון צברי |
ספרו

דרור מורה, "שומרי הסף", הוצאת ידיעות ספרים, תל אביב, 2014.
הערות שוליים

↑  אוסקר 2012: היסטוריה. שני סרטים תיעודיים ישראליים מועמדים לאוסקר
↑   גילי איזיקוביץ, מאיר דגן ניסה להזהיר אותנו והנבואה הפכה לבלהה, באתר הארץ, 27 בנובמבר 2024
↑  מסדרנות הכוח, באתר פסטיבל הסרטים הבינלאומי ה-40, חיפה
↑  סמדר שילוני, "הגורם האנושי" מצליחה לומר דבר חדש על הסכסוך הישראלי-פלסטיני, באתר ynet, 3 ביוני 2021
| --- | --- |
בקרת זהויות :  NLI: 987007501065105171  BnF: cb166972949 (data)  GND: 1032157348  ISNI: 0000 0004 1732 7640  LCCN: no2013080411  NLK: KAC201616029  NTA: 364536462  SUDOC: 171159071  VIAF: 305117055   WorldCat (עם VIAF): 305117055